UudisedKultuurAKEesti uudisedSportVärsked raadiouudisedVälisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv
#000002
Lasteajakiri kutsub lapsi osalema tasulises laagris, kus lubatakse anda selgeltnägemise võime. Autor/allikas: ERR
#000004
Olgu „nõidade“ ja „selgeltnägijate“ võimetega kuidas on, ajakirjanduse on nad oma võimule allutanud: pole vahet, kas neid kajastatakse positiivses või negatiivses valguses, fakt on see, et neist räägitakse ja see peegeldabki nende võimu, kirjutab ajakirjandustudeng Maarja-Liis Orgmets.
#000005
Käes on sügis, sünge aeg. Ühtlasi tähendab see „Selgeltnägijate tuleproovi“, mida väntavad nii kogenud Vene teletegijad kui ka Eesti produtsendid. Taas tutvustatakse rahvale hulka „eriliste võimetega inimesi“ ehk selgeltnägijaid. Vaatajad jagunevad kahte leeri: skeptikud põlgavad ning üritavad pimestatud rahvast maa peale tagasi tuua, uskujad vaimustuvad ning langevad lootusetult nõiamaagia rüppe.
#000006
Selgeltnägijad ja selgeltnägemine on ajakirjanduses vastuoluline teema. Võib leida lugematul hulgal nupukesi sellest, mida üks või teine selgeltnägija kuskil saates ütles või mida algavaks aastaks ennustas, stiilis „Marilyn Kerro ennustas „Ringvaates" Eestile uut presidenti“ või „Loe, mida ennustab selgeltnägija Ilona Kaldre alanud ahviaastaks“. Sääraseid „uudiseid“ toodavad ajakirjanikud palju. Lisaks veel Igor Mangi iga-aastased horoskoobid.
#000007
Samas ei õnnestunud vähemalt guugeldamise põhjal leida ühtki peavoolumeedia ajakirjanikku, kes oleks tunnistanud, et selgeltnägemisse uskumine toob endaga kaasa positiivseid tagajärgi. Siinkohal ei pea ma silmas neid ajakirjanikke, kes töötavad naisteajakirjades (kus selgeltnägijatest kirjutamine on väga populaarne nähtus), sest ajakiri on pigem nišitoode. Vastuoluline seis – ühest küljest propageeritakse selgeltnägijaid, teisest küljest tehakse neid maha. Samas on kriitilisus ka mõistetav – ajakirjanik peabki olema kriitiline, ikkagi ühiskonna valvekoer.
#000008
Viimati käsitleti selgeltnägijaid „Pealtnägijas“ (27.9.2017), kus saatemeeskond viis läbi eksperimendi, millest selgus, et selgeltnägijad ongi vaid soolapuhujad. Lisaks tõdesid nii aastaid kadunud inimeste otsimisega tegelenud Aare Rüütel kui ka prefektuuri Lääne-Harju jaoskonna juht Veiko Randlaine saates, et ei tea ühtegi juhtumit, kus selgeltnägija oleks kadunud inimese üles leidnud või kuriteo avastanud.
#000009
Ivan Makarov kirjutas juba aasta alguses (31.1.2017) Postimehes kriitiliselt just inimeste otsimisest: „Kui „selgeltnägija“ hakkab jälle paha häälega pajatama oma „avastustest“ inimestele, kelle laps on kadunud või elajalikult tapetud, muutub asi inetuks“. Kuigi Makarovi meelest on üksikuid värvikaid „midagi-kindlasti-selgelt-nägevaid“ isiksusi põnev jälgida, ei tohiks selgeltnägijate saated ja juurdlused pakkuda huvi inimestele, kes õppisid koolis füüsikat ja bioloogiat.
#000010
Eestlastel peaks selgeltnägemisse uskumise pärast häbi olema, kirjutas Kaire Uusen Postimehes (30.11.2016). Uuesni arvates võib selgeltnägijaks saada igaüks, kellel on teadmised, analüüsivõime, oskus koguda infot ja paigutada asju pikemasse perspektiivi.
#000011
Meditsiinilise mikrobioloogia professor Irja Lutsar on meediat kritiseerinud selle eest, et tele- ekraanidelt näeb teadlaste asemel hoopis selgeltnägijaid. „Pole siis ka ime, et Eesti inimesed usuvad ravimeetoditesse, mille toimet pole keegi kunagi tõestanud,“ ütles Lutsar ERRi Novaatoris (24.2.2016).
#000012
Rahvas aga usub selgeltnägijaid ning meedia teab seda. Ka Makarov on üllatunud, et „meie haritud e-riigis on sellel meelelahutusel nii palju tarbijaid“.
#000013
2014. aasta detsembris viisin uurimistöö käigus 112 keskkooliõpilase seas läbi küsitluse, millest selgus, et 63 protsenti usub nõidadesse ja oleks valmis neilt vajadusel abi paluma, 20 protsenti aga mitte.
#000014
On ka juhtumeid, kus selgeltnägija on midagi õigesti ennustanud või midagi väga tabavat öelnud. Siinkohal meenub ekspeaministri Taavi Rõivase ahistamisskandaal ja selgeltnägija Ilona Kaldre tsitaat: „Sellele mehele on iseloomulik omada enda kõrval mitte vaid üht naist“, milles võib skandaali valguses teatud tähendust näha. Samuti ennustas Eesti nn esinõid Marilyn Kerro üsna täppi 2015. aasta riigikogu valimistulemusi ning nägi saatejuht Marko Reikopi kohta üllatavaid fakte. Need on vaid mõned näited. Täide läinud ennustused ei jää meedial üldjuhul tähelepanuta.
#000015
Lõppude lõpuks ei saa me kõrvalseisjatena adekvaatsed teiste võimete üle otsustajad olla. Meil puudub isiklik side selgeltnägijate saadetes käsitletavate juhtumitega, mis, nagu oleme näinud, on sageli suisa õõvastavad. Tihti on inimesed meeleheitel ning haaravad kinni viimasest õlekõrrest, selgeltnägijast, ja võivad saada temalt rohkem kui telekaamerad meile edastavad. Selline abi otsimise viis pole mingi uus nähtus.
#000016
Eesti folkloorist on teada, et vanimad teated ennustamisest Eesti aladel pärinevad umbes 13. sajandist. Sellest ajast pärit allikatest on leitud, et eestlased kummardasid paljusid jumalaid ebapuhaste ja pühitsemata ohvritega, küsisid deemonitelt ettekuulutusi, tarvitasid endeid ja ennustamiskunsti. Lisaks on teada, et selgeltnägemise võimetega inimesi koheldi aukartusega, neil olid mitmel pool privileegid, suur sissetulek ja võim.
#000017
Nagu näha, on nõiad suutnud seda olukorda tänapäevalgi säilitada. Olgu nende võimetega kuidas on, kuid ajakirjanduse on selgeltnägijad oma võimule allutanud: pole vahet, kas neid kajastatakse positiivses või negatiivses valguses, fakt on see, et neist räägitakse ja see peegeldabki nende võimu.
#000018
Üks on igatahes kindel: selgeltnägijad seilavad oma võimu tuules edasi. Tundub pea ilmvõimatu meelitada telekasse rohkem teadlasi, kes näeksid nõidadega samaväärselt atraktiivsed välja ning suudaksid oma tagasihoidliku loomu inimkonna „valgustamise“ nimel tööle panna. Nii jääb vaid üle olla tunnistajaks sellele, kuidas selgeltnägijad pürgivad „tuleproovi“-saadetest kaugemalegi, luues näiteks oma pesukollektsiooni (Marilyn Kerro näide) või proovides kätt poliitikas (Ilona Kaldre näide, kogus tänavu kohalikel valimistel Jõhvi vallas 57 häält). •
#000019
LOE, mida ennustab selgeltnägija Ilona Kaldre alanud ahviaastaks: käes on ärevad ajad ja tõuseb palju kära ei millestki! (2016). Publik, 8. veebruar.
#000024
Marilyn Kerro ennustas "Ringvaates" Eestile uut presidenti: kes sai kindla ei, keda ähvardab ootamatu konkurent? (2015). Publik, 15. september.
#000027
ERR.ee võtab arvamusartikleid ja lugejakirju vastu aadressil [email protected]. Õigus otsustada artikli või lugejakirja avaldamise üle on toimetusel.
#000032
Eestis tegutsesid 1930ndatel Euroopa silmapaistvaimad meediumid
#000033
Mida Paukson ja Mang sulle ei räägi: teadus horoskoobihulluse taga
#000034
Tänu Mangi horoskoobile ilmus Maaleht rekordtiraažis
#000035
Õhtuses "Ringvaates" jagab nõuandeid Aleksander Šeps
#000037
Eneseabi ja esoteerikaga tegelevad ettevõtted teenivad kuuekohalist kasumit
#000040
TV3 promotud posijate festivali korraldamise taga on kanali reporter
#000041
Alternatiivkeskus korraldab lastele "selgeltnägemise" laagreid
#000042
Telenõiad ja -ravitsejad kelmideks ei kvalifitseeru
#000043
Art Leete: võitlus handi nafta pärast
#000044
Anna-Liisa Blaubrük: meediapädevuse arendamine hoiab ajakirjandusvabadust
#000045
Enn Tupp: pidage sõda, aga mitte minu õues
#000046
Varro Vooglaid: advokaatidest väljapressijad tuleb korrale kutsuda
#000047
Madis Müller: intresside tõstmine jätkub kiire hinnakasvu pidurdamiseks
#000048
Helen Sildna: Eesti muusika prestiiži tõstmine on meie kõigi ülesanne
#000049
Eesti tennisemeeskond langes Davise karikasarjas astme võrra madalamale
#000052
Tartu pikk võiduseeria katkes, Võru teenis vajalikku punktilisa
#000053
Luurejuht Budanov saab Ukraina uueks kaitseministriks
#000054
Reznikov: Venemaa suurpealetung võib alata juba veebruaris
#000055
Flora alistas viimase minuti väravast Austria viienda meeskonna
#000057
Esmaspäev tuleb sajuta ja temperatuur tõuseb plusspoolele
#000058
"AK. Nädal" uuris, kui suured lugemishuvilised on saarlased
#000059
"AK. Nädal": kuidas sünnivad erakondade reitingud ja milline on nende mõju?
#000060
Vägivallalaine riigis on rootslasi pannud rääkima kadunud põlvkonnast
#000061
Peipsi talvine öösööming meelitas kohale sajad inimesed
#000062
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000063